b'\n_START_ARTICLE_\nKomedija \xc4\x8dlove\xc5\xa1kega tkiva\n_START_SECTION_\nVsebina\n_START_PARAGRAPH_\nZgodba je sestavljena iz avtorjevih eksistencialnih razmislekov in opisov svojega otro\xc5\xa1tva, mladostni\xc5\xa1tva in kasnej\xc5\xa1ih let._NEWLINE_V prvi knjigi avtor govori o svoji mladosti. Opisuje pogreb svojega najbolj\xc5\xa1ega prijatelja in ljubimkovanje s Sipkotovo punco. Ob prijateljevi smrti \xc4\x8duti \xc5\xbealost in praznino._NEWLINE_Pripoveduje o prvem sre\xc4\x8danju s svojima prijateljem Robijem in Sipkotom. Zbli\xc5\xbeali so se, ko so porazili skupino starej\xc5\xa1ih de\xc4\x8dkov in prevzeli kurjenje njihovega kresa. Ko so s prijatelji ugasnili kres, so od\xc5\xa1li k staremu Bergantu, ki je tisti ve\xc4\x8der umrl. Tam je bila tudi njegova \xc5\xbeena Bujna, s katero je pripovedovalec do\xc5\xbeivel svojo prvo seksualno izku\xc5\xa1njo. Skozi roman govori \xc5\xa1e o mnogih drugih \xc5\xbeenskah in spolnih odnosih z njimi. Pripoved se prepleta z Zupanovimi mislimi o pisanju in pisateljskem poklicu. Ne ve, o \xc4\x8dem in kako naj pi\xc5\xa1e, ampak ve, da v tem u\xc5\xbeiva in je v tem dober. Zanj je pisanje nuja._NEWLINE_V \xc5\xa1tudentskih letih se za\xc4\x8dne bolj resno ukvarjati s pisanjem, dan in no\xc4\x8d bere filozofske in literarne spise, hkrati pa se ilegalno ukvarja z amaterskim boksom. Spoprijatelji se z Mihaelom, s katerim si izmenjujeta napisano in to poizku\xc5\xa1ata izbolj\xc5\xa1ati._NEWLINE_Druga knjiga se za\xc4\x8dne z opisom kvartopirskih ve\xc4\x8derov, ki so se mnogokrat odvijali pozno v no\xc4\x8d in so bili pripovedoval\xc4\x8deva velika strast._NEWLINE_Zupan opisuje \xc5\xbeivljenje v koncentracijskem tabori\xc5\xa1\xc4\x8du v Gonarsu , kamor so ga poslali fa\xc5\xa1isti. Zaradi svojih spisov postane sumljiv in je odpeljan na zasli\xc5\xa1evanje. Tam ga pretepajo, ker mislijo, da skriva \xc5\xa1ifre OF. Izvejo, da so na papirjih le verzi angle\xc5\xa1kega pesnika._NEWLINE_Po vojni so ga v takratni domovini Jugoslaviji politi\xc4\x8dno preganjali in poslali v zapor.'